સલમાન ખાનની દુનિયામાં બધું જ શાનદાર, ભવ્ય અને જબરદસ્ત છે. દરેકેદરેક બાબત લાર્જર ધેન લાઇફ છે. તેના ફેન્સ તેની ફિલ્મ્સ ન તો સેટ અપ કે ન તો સ્ટોરી કે ન તો ટ્રીટમેન્ટ કે ન તો કો-સ્ટાર્સ માટે પરંતુ ભાઇજાનની સ્ટાઇલ માટે જ જોવા જાય છે. તે ઓનસ્ક્રીન આવે છે, ચોટદાર ડાયલોગ બોલે છે અને ઓડિયન્સ તાળી પાડે છે. તે એકલા હાથે દુશ્મનોની આખી આર્મીને પરાસ્ત કરે છે અને તેને કશું જ થતું નથી. વાસ્તવમાં તેના ફેન્સ આ ક્રેઝીનેસ જોવા માટે જ ગયા હોય છે. ભાઈની સક્સેસને સમજાવવી શક્ય નથી. તેણે ઓલરેડી કહ્યું એમ કે, તમે ફક્ત દિલથી જ તેને ફીલ કરી શકો છો. તે સામાન્ય રીતે ઇન્ટરવ્યૂઝ માટે તૈયાર થતો નથી, પરંતુ જ્યારે વાત કરે છે ત્યારે નિખાલસતાથી વાત કરે છે. અહીં આ સુપરસ્ટાર સાથેની વાતચીતના કેટલાક અંશો રજૂ કરીએ છીએ.